News Update: ‘พาวเวลล์’ เตรียมขึ้นดอกเบี้ย 50 bps ในการประชุม พ.ค. นี้ เพื่อคุมเงินเฟ้อ ย้ำเป็นเรื่องจำเป็น หลีกเลี่ยงไม่ได้ - FINNOMENA
‘เจอโรม พาวเวลล์’ ย้ำว่าการควบคุมเงินเฟ้อเป็นเรื่องสำคัญมากในตอนนี้ ดังนั้น Fed จำเป็นต้องขึ้นดอกเบี้ย 50 bps ในการประชุมเดือน พ.ค.
22 เม.ย. 2565

‘เจอโรม พาวเวลล์’ ย้ำว่าการควบคุมเงินเฟ้อเป็นเรื่องสำคัญมากในตอนนี้ ดังนั้น Fed จำเป็นต้องขึ้นดอกเบี้ย 50 bps ในการประชุมเดือน พ.ค.
ประธาน Fed มองว่า ถึงเวลาแล้วที่จะเคลื่อนไหวเชิงรุกเร็วขึ้นอีกนิด พร้อมกล่าวถึงการปรับขึ้นดอกเบี้ยที่ 25 bps ก่อนหน้านี้ว่าตอนนั้นเงินเฟ้อต่ำกว่าปัจจุบัน ดังนั้นเมื่ออัตราเงินเฟ้อสูงขึ้น การขึ้นดอกเบี้ยจึงต้องเพิ่มขึ้นตาม
ความเคลื่อนไหวของพาวเวลล์เป็นไปตามที่ตลาดคาดการณ์ว่า Fed จะปรับขึ้นดอกเบี้ยเร็วและแรงกว่าครั้งก่อนเพื่อควบคุมเงินเฟ้อซึ่งพุ่งสู่ระดับสูงสุดในรอบ 40 ปี โดย FedWatch Tool ของ CME Group บ่งชี้ว่า นักลงทุนให้น้ำหนักมากถึง 97.5% ว่า Fed จะขึ้นดอกเบี้ย 50 bps ในเดือน พ.ค.
ส่งผลให้เมื่อคืนนี้ (21 เม.ย.) ตลาดหุ้นปรับตัวลงมา นำโดยดัชนี Nasdaq ที่ร่วงลงมา 2.07% ด้านดัชนี S&P 500 ลดลง 1.48% และดัชนี Dow Jones ลดลง 1.05%
เป้าหมายของ Fed คือการทำให้อุปสงค์และอุปทานกลับมาสมดุลอีกครั้งโดยใช้เครื่องมือทางการเงิน รวมถึงควบคุมเงินเฟ้อโดยไม่ทำให้เศรษฐกิจเกิดภาวะถดถอย ซึ่งมันเป็นเรื่องท้าทายมากและ Fed จะพยายามอย่างเต็มที่เพื่อบรรลุเป้าหมายนั้น
“มันเป็นเรื่องสำคัญมากในการฟื้นฟูเสถียรภาพราคา เพราะเศรษฐกิจจะทำงานไม่ได้หากไม่มีราคาไม่มีเสถียรภาพ” ประธาน Fed ย้ำ
ในวันเดียวกัน พาวเวลล์ได้พบปะกับ ‘พอล วอล์กเกอร์’ อดีตประธาน Fed ที่ต่อสู้กับปัญหาเงินเฟ้อในทศวรรษที่ 1970 และ 1980 ด้วยการปรับขึ้นดอกเบี้ยหลายครั้ง โดยในปี 1980 วอล์กเกอร์ปรับขึ้นดอกเบี้ยมากสุดเป็นประวัติการณ์จนอัตราดอกเบี้ยอ้างอิงอยู่ที่ระดับ 20% เพื่อจัดการกับเงินเฟ้อที่พุ่งแตะระดับ 2 หลัก
“เขารู้ว่าเพื่อที่จะควบคุมเงินเฟ้อและฟื้นฟูเศรษฐกิจมันจำเป็นต้องทำแบบนั้น” พาวเวลล์กล่าวถึงวอล์กเกอร์
อ้างอิง: https://www.cnbc.com/2022/04/21/powell-says-taming-inflation-absolutely-essential-and-50-basis-point-hike-on-the-table-for-may.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA